als_Latn dik_Latn sag_Latn
Shfrytëzoni këtë javë për të pushuar dhe që të përgatiteni për fëmijën. Shetitjet e gjata dhe lëvizjet e shumta mund të përshpejtojnë lindjen. Shumicës së femrave mund t’ju bjerë çepi apo tapa e mukozës 1-2 javë para lindjes, ndërsa të tjerëve ndodh në ditën e lindjes. Nëse çepi është ngjyrë rozë apo i mbuluar me gjak, kjo zakonisht tregon se ju do të lindni ditën e nesërme.
Çfarë ndodh me trupin tuaj?
Ju ka mbetur vetëm edhe një javë, edhepse mjekët besojnë se mund dhe jeni në përfundim për lindjen e foshnjes. Foshnja tani është paksa ngushtë në mitren tuaj, për atë mund edhe të vëreni se fëmija nuk ju shkelmon si më herët. Meqenëse, tani jeni me peshë shumë të ngarkuar, mushkëritë tuaj janë pothuajse të shtrydhur dhe të ngushtuar, dhe gjithmonë e më shumë frymëmarrja ju rrallohet dhe mezi merrni frymë. Ushqimi ju tretet shumë ngadalë dhe dobët, por megjithatë keni nevojë të hani nga pak për çdo ditë.
Takimi juaj i parë me fëmijën
Sigurisht, që ka gjatë kohë që mendoni – ose më saktë ëndërroni se si do të duket fëmija juaj. Nëse keni paramenduar ndonjë topolak me fytyrë tëpërsosur, që zakonisht i zbukuron faqet e para të revistave të njohura, ju mund të habiteni nga pamja e të porsalindurit tuaj. Lindja nuk është e vështirë vetëm për ju, kjo është një përpjekje e madhe edhe për foshnjen tuaj.
Për këtë arsye duhet të mbani mend disa fakte:
Fytyra e foshnjes: pas kalimit nëpër kanalin e ngushtë të lindjes, fëmija juaj do të jetë i skuqur dhe i fryrë.
Koka e foshnjes: eshtrat e kafkës së foshnjes janë të buta dhe mund të deformohen disi gjatë kalimit nëpër kanalin e lindjes. Për këtë arsye, ndonjëherë koka duket asimetrike dhe në disa vende sikur e “përplasur”, por të gjitha do të bien në vend pas 1-2 javëve.
Lëkura e foshnjes: brenda mitrës foshnja ka jetuar e rrethuar nga të gjitha anët me lëngun amniotik. Për të mbrojtur lëkurën e fëmijës suaj, trupi i tij është i mbuluar me një shtresë mbrojtëse të quajtur vernix. Kjo shtresë ngdalë zhduket me afrimin e ditë së lindjes, edhepse një pjesë mbetet në rrudhat apo palët e lëkurës së foshnjes.
Qimet e foshnjes: gjatë zhvillimit të fëmijës, qime të buta si lloj gëzofi mbulojnë trupin e tij dhe përdoren si mbështetje për formimin e lëkurës. Me afrimin e ditës së lindjes, këto qime të holla e të buta zhduken, edhepse mund të ndodh që këto të mbesin edhe pas lindjes. Shumë foshnje kanë qime dhe sasia varet nga foshnja në foshnje. Megjithatë, këto qime të para dallojnë nga ato që do dalin pas disa javësh. Dhe, mos mendoni se foshnja juaj do të ketë të njejtën ngjyrë të flokëve ashtu sikur pas lindjes, me kohë ngjyra mund të ndryshojë.
Sytë e foshnjes: ngjyra e vërtetë e syve të të porsalindurit do të dihet plotësisht të paktën pas dy muajve, e nganjëherë edhe pas gjashtë muajve. Sytë e foshnjes suaj varen së pari nga faktori trashëgues.
Gjithçka rreth foshnjes suaj
Në këtë javë të shtatzënisë, foshnja me siguri është pozicionuar me krye te poshtë, ndërsa prapanica përballet drejt brinjëve tuaj. Në është foshnja juaj e pare, ajo do të lëshohet kah stomaku disa ditë ose disa javë para lindjes. Qime të lehta dhe të buta që mëparë kanë mbuluar tërë trupin e foshnjes, tanimë janë zhdukur dhe kanë rënë, për atë vetëm në kokë mbesin flokët.
Sa është foshnja?
Foshnja tani peshon rreth 3.100 gramë, edhepse mund të jetë edhe më e rëndë se kaq, por edhe më e lehtë. Gjatësia e foshnjes është 35 centimetra (nga koka deri në pjesën e poshtme të prapanicës.)
Pyetjet më të shpeshta rreth shtatzënisë
A është i pranishëm mjeku gjatë tërë kohës së lindjes?
Kur vjen koha që të lindni foshnjen, mjeku juaj do të jetë aty prezent për t’ju ofruar ndihmë. Megjithatë, gjatë kohës që qëndroni në maternitet për një kohë më të gjatë, mjeku ndoshta nuk do të jetë tërë kohën i pranishëm. Një pjesë të mirë të kohës do ta kaloni me ndonjë motër medicinal apo mamia që kujdeset për ju. Këto do të monitorojnë kontraktimet tuaja dhe do t’ju shikojnë se sa jeni hapur. Kur vjen koha e lindjes, ato do t’ju japin udhëzime se kur duhet të jepni shtytje.
Kur foshnja del në dritë, mamia do ta lajë e pastrojë, do t’i bëjë matjet, do t’i vendos një kartë identifikuese rreth krahut të saj sid eh do ta mbulojë me një batanije të ngrohtë dhe më pas do të ju tregojë atë!
Shtatzënia e shumëfishtë
Gjatë kalimit të shumë netëve me binjakët brenda jush, prindërit e rinj shpesh pyesin se si do të duken ata. Ju do ta dini sigurisht, vetëm ju duhet informimi apo marrja e disa këshillave të nevojshme. Nëse keni ndonjë mik apo familjar që kanë binjakë apo trinjakë, do t’i kërkoni ndihmë dhe këshilla atyre, por nëse jo, atëherë ka shumë faqe të ndryshme të internetit dhe forum që ofrojnë ndihmë të tillë./femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn